Suchinthana/ta-wikipedia huggingface dataset:
நாப்லஸ்

நாப்லஸ் (Nablus),  பாஸ்தீனத்தின் மேற்குக் கரையில் அமைந்த நகரம் ஆகும். இது எருசலேம் நகரத்திற்கு வடக்கே 49 கிலோ  மீட்டர் தொலைவில் உள்ளது.2017 கணக்கெடுப்பின்படி இதன் மக்கள் தொகை1,56,906 ஆகும்.
இது ஏபால் மலை மற்றும் கெரிசிம் மலைகளுக்கு இடையே அமைந்துள்ளது. இது நாபுளுசு ஆளுநரகத்தில் அமைந்துள்ளது.

மக்கள் தொகை பரம்பல்
1997ஆம் ஆண்டின் கணக்கெடுப்பின்படி, நாப்லஸ் நகரத்தின் மக்கள் தொகையில் ஆண்கள் 50,945  (50.92%) மற்றும் பெண்கள் 49,089  (49.07%).ஆக உள்ளனர். இந்நகரத்தின் மக்கள் தொகையில் பெரும்பாலனவர்கள் முஸ்லீம்கள், மற்றும் சிறுபான்மையாக பாலஸ்தீன கிறித்துவர்கள் மற்றும் சமாரியர் உள்ளனர்.

தட்ப வெப்பம்

மேற்கோள்கள்

பாலஸ்தீன நகரங்கள்
இண்டியம்(I) குளோரைடு

இண்டியம்(I) குளோரைடு (Indium(I) chloride) என்பது InCl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்   சேர்மமாகும். இண்டியம் மோனோகுளோரைடு என்ற பெயராலும் இச்சேர்மம் அழைக்கப்படுகிறது.  120 °செல்சியசு வெப்பநிலைக்கு கீழே மஞ்சள் நிறத்தில் கனசதுர வடிவமாகவும், இந்த வெப்பநிலைக்கு மேல் சிவப்பு நிறத்தில் சேர்சாய்சதுர வடிவமாகவும் இண்டியம் மோனோகுளோரைடு காணப்படுகிறது.  மூன்று அறியப்பட்டுள்ள இண்டியம் குளோரைடுகளில் இதுவும் ஒன்றாகும்.

தயாரிப்பு
முடிய ஒரு  குழாயில் இண்டியம் முக்குளோரைடுடன் இண்டியம் உலோகத்தைச் சேர்த்து  சூடாக்குவதன் மூலம் இண்டியம்(I) குளோரைடு தயாரிக்கப்படுகிறது.

கட்டமைப்பு
எக்சு-கதிர் படிகவியல் ஆய்வின் படி, மஞ்சள் நிற பல்லுருவத் தோற்றத்தின் கட்டமைப்பு சோடியம் குளோரைடை ஒத்திருக்கிறது. இங்கு Cl-In-Cl பிணைப்பு கோணங்கள் மட்டும் 90° ஆக இல்லை.  ஆனால் 71 மற்றும் 130° கோணங்களுக்கு இடையே இருக்கும். சிவப்பு நிற பல்லுரு  தாலியம்(I) அயோடைடு மையக்கருவில் படிகமாகிறது.

வினைத்திறன்
இண்டியம் மையத்தின் 5s எலக்ட்ரான்களின் ஒப்பீட்டளவு அதிக ஆற்றல் மட்டமானது InCl சேர்மத்தை  ஆக்சிசனேற்றம் மற்றும் விகிதச்சமமின்மை ஆகிய இரண்டு வினைகளுக்கும் உட்பட்டு  In(0) மற்றும் InCl3 ஆகியவற்றிற்கு ஏற்றவாறு மாறுகிறது. டெட்ரா ஐதரோபியூரான் InCl மற்றும் பிற இண்டியம்(I) ஆலைடுகளின் பரவலை எளிதாக்குகிறது.>]].

வரலாறு
இண்டியம் (I) குளோரைடு முதன்முதலில் 1926 ஆம் ஆண்டில் இண்டியம் மற்றும் குளோரின் இடையே உருவான சேர்மங்கள் பற்றிய ஆய்வின் ஒரு பகுதியாக தனிமைப்படுத்தப்பட்டது.

மேற்கோள்கள்

இண்டியம் சேர்மங்கள்
குளோரைடுகள்
உலோக ஆலைடுகள்
கனிம வேதியியல் சேர்மங்கள்
சூலாவ் மாவட்டம்

சூலாவ் மாவட்டம் (மலாய் மொழி: Daerah Julau; ஆங்கிலம்: Julau District) என்பது மலேசியா, சரவாக் மாநிலத்தில்; சரிக்கே பிரிவில் உள்ள ஒரு மாவட்டமாகும். 

மக்கள் தொகையில் இபான் மக்கள் மற்றும் சீனர்கள் குறிப்பாக பூச்சௌ மக்கள்; இந்த மாவட்டத்தில் மிகுதியாக உள்ளனர்.15, 333

வரலாறு

1853-இல், ஜேம்சு புரூக் புரூணை சுல்தானகத்திடம் இருந்து ராஜாங் ஆறு; மற்றும் அதைச் சுற்றியுள்ள குடியிருப்பு பகுதிகளைப் பெற்றுக் கொண்டார்.  அந்தக் கட்டத்தில், புஜியான் மாநிலத்தில் இருந்து லிமா டின் (Limah Din) என்ற பெயருடைய சீனர் ஒருவர் 1929-இல் சூலாவுக்கு வந்தார். 

அவர் சூலாவ் ஆற்றின் முகத்துவாரத்தில் குடியேறி, அங்கே ரப்பர் தோட்டங்களை உருவாக்கினார். பின்னர் அவர், சூலாவில் உள்ள பூர்வீக மக்களுடன் வணிகத் தொழிலைத் தொடங்கினார். சூலாவ் பகுதியில் அவர் ஆற்றிய பங்கின் நினைவாக, தற்போது சூலாவ் நகரில் ஒரு சாலைக்கு லிமா தின் சாலை என்றும் பெயரிடப்பட்டு உள்ளது.

நங்கா மெலுவான்

1936-இல், சூலாவ் மற்றும் நங்கா மெலுவான் இடையிலான சூலாவ் ஆற்றின் முகப்பில், வணிக நடவடிக்கைகளை சீனர்கள் தொடங்கினர். அதே ஆண்டில், சரவாக் இராச்சியம் இபான் தாக்குதல்களில் இருந்து தற்காத்துக் கொள்வதற்காக நங்கா மெலுவானில் இருந்த ஒரு மலையில் ஒரு கோட்டையை அமைத்தது.

1938-ஆம் ஆண்டில், சரவாக் இராச்சியம், சூலாவை நங்கா மெலுவான் ஆட்சி வரம்பின் கீழ் கொண்டு வந்தது. அதன் பின்னர், இபான் மக்களுக்கும் சீனர்களுக்கும் இடையே ரப்பர் வணிகம்; மற்றும் எங்கபாங் பழங்களின் (Engkabang Fruits) வணிகம், முக்கியப் பொருளாதார நடவடிக்கையாக இருந்தது.

சப்பானிய ஆக்கிரமிப்பு

சரவாக்கின் ஜப்பானிய ஆக்கிரமிப்பின் போது, ​​இபான் மக்களில் சிலர், ராஜாங் ஆற்றின் கீழ் பகுதிகளுக்குச் சென்று சீனர்களுக்கு எதிராகத் தாக்குதல் நடவடிக்கைகளை மேற்கொண்டனர். எனவே, சூலாவில் உள்ள சீனர்கள் தங்களைப் பாதுகாத்துக் கொள்ள மற்ற நட்பு இபான்களுடன் ஒத்துழைக்க முடிவு செய்தனர். 

இந்தக் கட்டத்தில், இபான்களில் பலர், தங்கள் நிலங்களில் அரிசி, சோளம் மற்றும் புகையிலை பயிரிடுவதற்குச் சீனர்களுக்கு அனுமதி வழங்கினர்.

முதல் அரசு மேல்நிலைப் பள்ளி

1954-ஆம் ஆண்டில், சூலாவில் 22 கடைவீடுகள் இருந்தன. இருப்பினும், 1965-இல், அனைத்து கடைவீடுகளும் தீயில் எரிந்து நாசமாயின. 1955-இல், சூலாவில் ஒரு மருத்துவமனை, ஒரு தொலைபேசி இல்லம்; மற்றும் ஒரு கிராம மண்டபம் அமைக்கப்பட்டது. 1957-இல் அரசு ஊழியர்களுக்கான தங்குமிடம் கட்டப்பட்டது. 

1963-இல் மலேசியா கூட்டமைப்பு உருவாக்கப்பட்டது. சாலைப் போக்குவரத்துகள் மேம்படுத்தப்பட்டன. இது சூலாவில் இருந்து சரிக்கே மற்றும் சிபு வரையிலான பயண நேரம் கணிசமாகக் குறைந்தது. 1970-களில், சூலாவ் பாலம் கட்டப்பட்டது. 1967-இல், சூலாவில் முதல் அரசு மேல்நிலைப் பள்ளி அமைக்கப்பட்டது. என்டபாய், பக்கான், மெலுவான் போன்ற கிராமப் புறங்களில் இருந்து மாணவர்கள் அங்கு படிக்க வந்தனர்.

தகுதி உயர்வு

1970-களில், சூலாவ் நீர் வாரியம், சூலாவ் தொலைபேசித் துறை, சூலாவ் வேளாண்மைத் துறை மற்றும் சூலாவ் காவல் துறை ஆகியவை உருவாக்கப்பட்டன. இதற்கு முன்பு சூலாவ் மாவட்டம், கனோவிட் மாவட்டத்தின் அதிகார வரம்பிற்கு உட்பட்ட ஒரு துணை மாவட்டமாக இருந்தது. 1973-ஆம் ஆண்டில், சூலாவ் ஒரு மாவட்டமாகத் தகுதி உயர்த்தப்பட்டது; மற்றும் சரிக்கே பிரிவின் கீழ் கொண்டு வரப்பட்டது.

மேற்கோள்கள்

மேலும் காண்க 
 முக்கா
 சரிக்கே பிரிவு
 மலேசியாவின் மாவட்டங்கள்
 பெத்தோங் மக்களவைத் தொகுதி

மேற்கோள்கள்

வெளி இணைப்புகள்
 
 Blogspot : Kuang Kapong Homepage

சரவாக் மாவட்டங்கள்
மன்னா லால் ராவத்

மன்னா லால் ராவத் (Manna Lal Rawat) என்பவர்  இந்தியாவின் இராசத்தான் மாநிலத்தைச் சேர்ந்த ஒரு அரசியல்வாதி ஆவார். உதய்பூர் மக்களவைத் தொகுதியில் இருந்து இந்திய நாடாளுமன்றத்திற்கு உறுப்பினராகத் தேர்ந்தெடுக்கப்பட்டார். இவர்  பாரதிய ஜனதா கட்சியைச் சேர்ந்தவராவார்.

மேற்கோள்கள் 

வாழும் நபர்கள்
18ஆவது மக்களவை உறுப்பினர்கள்
இராசத்தானைச் சேர்ந்த பாரதிய ஜனதா கட்சி அரசியல்வாதிகள்
இந்திய அரசியல்வாதிகள்
சுபிஸ் மாவட்டம்

சுபிஸ் மாவட்டம் (மலாய் மொழி: Daerah Subis; ஆங்கிலம்: Subis District) என்பது மலேசியா, சரவாக் மாநிலத்தில்; மிரி பிரிவில் உள்ள ஒரு மாவட்டமாகும். இதற்கு இரு துணை மாவட்டங்கள் உள்ளன. அவற்றின் பெயர் நியா சுவாய் துணை மாவட்டம் (Niah Suai); மற்றும் சிபுத்தி  (Sibuti) துணை மாவட்டம். (

துணை மாவட்டங்கள் ஒவ்வொன்றும் அவற்றின் சொந்த நிர்வாக மையங்களுடன் செயல்படுகின்றன. நியா சுவாய் துணை மாவட்டம் 2,887.21 கிமீ² பரப்பளவு கொண்டது. சிபுத்தி  துணை மாவட்டம் 842.47 கிமீ² பரப்பளவைக் கொண்டது.

பொது

சுபிஸ் மாவட்ட மன்றத்தின் நிர்வாகம் 1953-இல் பிரித்தானிய காலனி ஆட்சியின் போது நிறுவப்பட்டது. 

சுபிஸ் மாவட்ட மன்றத்தின் புதிய அலுவலகக் கட்டிடம் 16 அக்டோபர் 1990 அன்று சரவாக் முதலமைச்சரான டான்ஸ்ரீ அப்துல் தாயிப் மகமூத் அவர்களால் திறக்கப்பட்டது.

மேற்கோள்கள்

மேலும் காண்க 
 முக்கா
 முக்கா பிரிவு
 நியா தேசிய பூங்கா
 மலேசியாவின் மாவட்டங்கள்
 பெத்தோங் மக்களவைத் தொகுதி

மேற்கோள்கள்

வெளி இணைப்புகள்
 
 Blogspot : Kuang Kapong Homepage

சரவாக் மாவட்டங்கள்
கரௌலி தோல்பூர் மக்களவைத் தொகுதி

கரௌலி தோல்பூர் மக்களவை தொகுதி என்பது மேற்கத்திய இந்தியா இராசத்தான் மாநிலத்தில் உள்ள 25 மக்களவைத் தொகுதிகளில் ஒன்றாகும். நாடாளுமன்றத் தொகுதிகளின் எல்லை நிர்ணயம் செயல்படுத்தப்பட்டதன் ஒரு பகுதியாக இந்த தொகுதி 2008-இல் உருவாக்கப்பட்டது.

சட்டமன்றப் பிரிவுகள் 
தற்போது, கரௌலி தோல்பூர் மக்களவைத் தொகுதி  எட்டுச் சட்டமன்றத் தொகுதிகளைக் கொண்டுள்ளது. இவை:

தோல்பூர் சட்டமன்றத் தொகுதி முன்பு முந்தைய பயானா மக்களவைத் தொகுதியில் இருந்தது. கரௌலி சட்டமன்றத் தொகுதி முந்தைய சவாய் மாதோபூர் தொகுதியில் இருந்தது.

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 

 கரௌலி மாவட்டம்
 தோல்பூர் மாவட்டம்
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 

 2019 லோக்சபா தேர்தல் முடிவுகள்ஃ கரோலி-தோல்பூர் லோக்சபா தொகுதிக்கான வாக்கு எண்ணிக்கை முடிவுகளை அறிவோம்

இராசத்தான் மக்களவைத் தொகுதிகள்
சிறந்த பின்னணிக் குரல் பெண் கலைஞருக்கான தமிழக அரசின் திரைப்பட விருது

சிறந்த சிறந்த பின்னணிக் குரல் பெண் கலைஞருக்கான தமிழ்நாடு அரசின் திரைப்பட விருது விருது (Tamil Nadu State Film Award for Best Female Dubbing Artist) என்பது தமிழ்நாடு அரசால் ஆண்டுதோறும் தமிழ்த் திரைப்படங்களில் பணியாற்றும் கலைஞர்களுக்கு வழங்கப்படும் திரைப்பட விருதுகளில் ஒன்றாகும்.

உயர்நிலை 
பலமுறை பெற்றவர்

 சவிதா ரெட்டி - 4

பட்டியல் 
விருது பெற்றவர்களும், அந்தப் படங்களின் பட்டியலும் இங்கே.

மேலும் காண்க 

 தமிழகத் திரைப்படத்துறை
 இந்தியத் திரைப்படத்துறை

மேற்கோள்கள் 

தமிழ்நாடு அரசின் திரைப்பட விருதுகள்
சிமுஞ்சான் மாவட்டம்

சிமுஞ்சான் மாவட்டம் (மலாய் மொழி: Daerah Simunjan; ஆங்கிலம்: Simunjan District) என்பது மலேசியா, சரவாக் மாநிலத்தில்; சமரகான் பிரிவில் உள்ள ஒரு மாவட்டமாகும். செரியான் மற்றும் செரி அமான் ஆகிய நகரங்களுக்கு இடையே இந்த மாவட்டம் அமைந்துள்ளது.

சரவாக் மாநிலத் தலைநகர் கூச்சிங்கின் தென்-கிழக்கே 51.4 கிலோமீட்டர் (32 மைல்) தொலைவில் அமைந்துள்ள இந்த மாவட்டத்தின் எல்லையில் செபுயாவ் மற்றும் சமரகான் நகரங்கள் எல்லைகளாக உள்ளன.

இந்த மாவட்டத்தின் பெரும்பாலான மக்கள் மலாய் மக்கள் மற்றும் இபான் மக்கள். பத்தாங் சாடோங் ஆறு சிமுஞ்சான் மாவட்டத்தில் உள்ள முக்கிய ஆறு ஆகும்.

பொது

சிமுஞ்சான் அதன் பெயரை "பூரோங் முஞ்சான்" (Burung Munjan) எனும் பறவையில் இருந்து பெற்றது. முஞ்சான் பறவைகள் சிமுஞ்சான் பகுதிகளுக்குச் சொந்தமான ஒரு பறவை என அறியப்படுகிறது. இந்தப் பறவைகள் நெகேலி மலைக்காடுகளில் (Gunung Ngeli) அதிகமாக இருந்தன.

முஞ்சான் பறவையின் சிலை 1990-ஆம் ஆண்டு சிமுஞ்சான் நகரத்தின் மைய மைதானத்தில் நிறுவப்பட்டது. சிமுஞ்சான் பகுதிகளில் மனித நடமாட்டம் அதிகமாக இருந்ததால் முஞ்சான் பறவைகள் அழிந்துவிட்டதாகவும் நம்பப்படுகிறது.

மேலும் காண்க 

 செரியான்
 செரி அமான் மாவட்டம்
 செரியான் மாவட்டம்
 மலேசியாவின் மாவட்டங்கள்
 செரியான் மக்களவைத் தொகுதி
 செரி அமான் மக்களவைத் தொகுதி

காலநிலை

சிமுஞ்சான் வெப்பமண்டல மழைக்காடு காலநிலையைக் கொண்டுள்ளது. ஆண்டு முழுவதும் மிக அதிக மழைப்பொழிவைக் கொண்டுள்ளது.

மேற்கோள்கள்

வெளி இணைப்புகள்

சரவாக் மாவட்டங்கள்
கிரினோவைட்டு

கிரினோவைட்டு (Krinovite)  என்பது NaMg2CrSi3O10 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மரகதப் பச்சை நிறத்தில் முச்சரிவச்சுப் படிகமாகக் காணப்படும் இது விண்கல்லைச் சேர்ந்த கனிமமாகும். ஏனிக்மாடைட்டு குழுவைச் சேர்ந்த 
குரோமியம், மெக்னீசியம், ஆக்சிசன், சிலிக்கான் மற்றும் சோடியம் போன்ற தனிமங்கள் இக்கனிமத்தில் கலந்துள்ளன. அமெரிக்காவின் அரிசோனா மாநிலத்திலுள்ள னியன் டையப்லோ நகரத்திலும், டெக்சாசு மாநிலத்திலுள்ள விச்சிட்டா மாகாணத்திலும், மேற்கு ஆத்திரேலிய நகரமான யுண்டெச்சின் நகரத்திலும் உள்ள விண்கற்களின் கிராபைட்டு முடிச்சுகளில் கிரினோவைட்டு கண்டறியப்பட்டது. விண்கற்கள் பற்றிய உருசிய ஆய்வாளரான இவ்கெனி லியோனிடோவிச்சு கிரினோவ் நினைவாக கனிமத்திற்கு கிரினோவைட்டு எனப் பெயரிடப்பட்டது. கிரினோவைட்டு கனிமம் சொரோசிலிகேட்டு துணைப்பிரிவில் இடம்பெற்றுள்ள ஒரு டெக்கா ஆக்சோடிரைசிலிக்கேட்டு ஆகும்.

பன்னாட்டு கனிமவியலாளர் சங்கம் கிரினோவைட்டு கனிமத்தை Kvi என்ற குறியீட்டால் அடையாளப்படுத்துகிறது.

மேற்கோள்கள் 

கனிமங்கள்
விண்வீழ்கல் கனிமங்கள்
சோரோசிலிக்கேட்டுகள்
செலங்காவ் மாவட்டம்

செலங்காவ் மாவட்டம் (மலாய் மொழி: Daerah Selangau; ஆங்கிலம்: Selangau District) என்பது மலேசியா, சரவாக் மாநிலத்தில்; சிபு பிரிவில் உள்ள ஒரு மாவட்டமாகும். செலங்காவ் மாவட்டத்தின் பரப்பளவு 3,795 சதுர கிலோமீட்டர்கள் (1,465 சதுர மைல்); 2016-இல் அதன் மொத்த மக்கள் தொகை 22,000 ஆகும்.

இந்த மாவட்டத்திற்கான தலைநகரம் செலங்காவ். சிபு பிரிவில் உள்ள மூன்று மாவட்டங்களில் செலங்காவ் மாவட்டம் ஒன்றாகும்; மற்ற மாவட்டங்கள் கனோவிட் மாவட்டம் மற்றும் சிபு மாவட்டம்.

பொது

செலங்காவ் மாவட்டத்தில் உள்ள மக்கள்தொகை பல இனங்களைக் கொண்டுள்ளது. 

இந்த மாவட்டத்தில் இபான் மக்கள் பெரும்பான்மை மக்களாக உள்ளனர். அடுத்த நிலையில் சீனர்கள்; இவர்களைத் தொடர்ந்து மலாய்க்காரர்கள், மெலனாவு மக்கள், பிடாயூ மக்கள்; மற்ற பூமிபுத்ராக்கள் உள்ளனர்.

மேலும் காண்க 

 செரியான்
 செரியான் மாவட்டம்
 மலேசியாவின் மாவட்டங்கள்
 செலங்காவ் மக்களவைத் தொகுதி
 செரியான் மக்களவைத் தொகுதி

காலநிலை

செலங்காவ் வெப்பமண்டல மழைக்காடு காலநிலையைக் கொண்டுள்ளது. ஆண்டு முழுவதும் மிக அதிக மழைப்பொழிவைக் கொண்டுள்ளது.

மேற்கோள்கள்

வெளி இணைப்புகள்

சரவாக் மாவட்டங்கள்
லுபோக் அந்து மாவட்டம்

லுபோக் அந்து மாவட்டம் (மலாய் மொழி: Daerah Lubok Antu; ஆங்கிலம்: Lubok Antu District) என்பது மலேசியா, சரவாக் மாநிலத்தில்; செரி அமான் பிரிவில் உள்ள ஒரு மாவட்டமாகும். லுபோக் அந்து மாவட்டத்தின் நிர்வாக நகரம் லுபோக் அந்து நகரம் ஆகும்.

லுபோக் அந்து மாவட்டத்தின் பரப்பளவு 3,142 சதுர கிலோமீட்டர்கள் (1,213 சதுர மைல்); 2023-இல் அதன் மொத்த மக்கள் தொகை 45,892 ஆகும். மக்கள்தொகையில் பெரும்பான்மை மக்கள் இபான் மக்கள். இந்த மாவட்டத்தில் முக்கியப் பொருளாதார நடவடிக்கை வேளாண்மை ஆகும்.

பொது

இந்த மாவட்டம் இந்தோனேசியாவின் எல்லையில் உள்ளது; மற்றும் மலேசிய எல்லையைக் கடக்கும் சோதனைச் சாவடி இங்கு அமைந்துள்ளது. இந்தோனேசியாவில் உள்ள சோதனைச் சாவடி; மேற்கு கலிமந்தானின் படாவ் கிராமத்தில் அமைந்துள்ளது. அந்தச் சாவடி, நங்கா படாவ் எல்லை கடக்கும் சோதனைச் சாவடி என்று அழைக்கப்படுகிறது.

பத்தாங் ஆய் ஆறு (Batang Ai) இந்த மாவட்டத்தின் வழியாக ஓடுகிறது. கம்போங் பாசிர் கிராமத்திற்கு செல்லும் வழியில் ஒரு தொங்கு பாலம் உள்ளது. 1985-ஆம் ஆண்டு கட்டி முடிக்கப்பட்ட ஓர் அணையில் ஏற்பட்ட வெள்ளப் பெருக்கின் காரணமாக ஆயிரக் கணக்கான மக்களின் வீடுகள் வெள்ளத்தில் மூழ்கின. 

அதனால் அவர்கள் இடம்பெயர்ந்தனர். 2018-இல் நங்கா கெசிட் (Nanga Kesit) கிராமத்தில் உள்ள ஒரு தொங்கு பாலம் வெள்ளம் காரணமாக இடிந்து விழுந்தது.

நிர்வாகம்

1956-ஆம் ஆண்டு சரவாக் மாநில அரசாங்கத்தின் ஊராட்சி சட்டத்தின் கீழ் (State Government's Local Authorities Ordinance, 1956) லுபோக் அந்து மாவட்ட மன்றம் உருவாக்கப்பட்டது. இந்த மன்றம் தற்போது லுபோக் அந்து மாவட்டத்தை நிர்வகித்து வருகிறது.

மக்கள்தொகையியல்

லுபோக் அந்து மாவட்ட இனக் குழுக்களின் விவரங்கள் (2023)

மேலும் காண்க 

 லுபோக் அந்து
 செரி அமான் மாவட்டம்
 மலேசியாவின் மாவட்டங்கள்
 லுபோக் அந்து மக்களவைத் தொகுதி
 செரியான் மக்களவைத் தொகுதி

காலநிலை

லுபோக் அந்து வெப்பமண்டல மழைக்காடு காலநிலையைக் கொண்டுள்ளது. ஆண்டு முழுவதும் மிக அதிக மழைப்பொழிவைக் கொண்டுள்ளது.

மேற்கோள்கள்

வெளி இணைப்புகள்

சரவாக் மாவட்டங்கள்
பிந்த் ஜுபைல்

பிந்த் ஜுபைல் (Bint Jbeil) தெற்கு லெபனானின் நபாதி ஆளுநரகம் மற்றும் பின்த் ஜபீல் மாவட்டத்தின் தலைமையிட நகரம் ஆகும். இது பைப்லோஸ் மலையின் மகள் எனக்கருதப்படுகிறது. 1932ஆம் ஆண்டு முதல் லெபனான் நாட்டில் மக்கள் தொகை கணக்கெடுப்பு நடைபெறவில்லை என்பதால் , இந்நகரத்தின் மக்கள் தொகை துல்லியமாக தெரியவில்லை.  இருப்பினும் இதன் மக்கள் தொகை 2001ஆம் ஆண்டில் 30,000 என மதிப்பிடப்பட்டுள்ளது.

மக்கள் தொகை
இதன் மக்கள் தொகையில் சியா இசுலாம் 90%, லெபனான் கிறித்தவர்கள் 10% ஆக உள்ளனர்.

படக்காட்சிகள்

மேற்கோள்கள்

வெளி இணைப்புகள்
Survey of Western Palestine, Map 4: IAA, Wikimedia commons 
 Bent Jbayl, Localiban
Unofficial Website of Bint Jbeil 
Unofficial Website of Bint Jbeil-Arabic
Population Estimate of Bint Jbeil

லெபனான் நகரங்கள்
நாகௌர் மக்களவைத் தொகுதி

நாகௌர் மக்களவைத் தொகுதி (Nagaur Lok Sabha constituency) இந்தியாவின் இராசத்தான் மாநிலத்தில் உள்ள இந்திய நாடாளுமன்ற 25 மக்களவைத் தொகுதிகளில் ஒன்றாகும். அனுமான் பெனிவால் நாகௌர் மக்களவைத் தொகுதியின் தற்போதைய மக்களவை உறுப்பினராக உள்ளார்.

சட்டசபைத் தொகுதிகள் 
தற்போது, நாகௌர் மக்களவைத் தொகுதியில் எட்டுச் சட்டமன்றத் தொகுதிகள் உள்ளன. இவை:

தேகானாவும் மெர்டானாவும் நாகௌர் மாவட்டத்தின் மற்ற சட்டமன்றத் தொகுதிகள் ஆகும். இவை நாகௌர் தொகுதியின் ஒரு பகுதியாக இல்லை. 2009 பொதுத் தேர்தலுக்கு முன் தொகுதி வரையறை ஆணையம், நாகௌர் மக்களவைத் தொகுதியிலிருந்து தேகானா மற்றும் மெர்டாவை பிரித்து இராஜ்சமந்த் மக்களவைத் தொகுதியின் பகுதியாக மாற்றியது.

பாராளுமன்ற உறுப்பினர்கள்

தேர்தல் முடிவுகள்

2024

மேலும் பார்க்கவும் 

 நாகவுர் மாவட்டம்
 மக்களவைத் தொகுதிகளின் பட்டியல்

மேற்கோள்கள்

வெளி இணைப்புகள் 

 நாகௌர் லோக்சபா தொகுதி தேர்தல் 2019 முடிவுகள்

நாகவுர் மாவட்டம்
இராசத்தான் மக்களவைத் தொகுதிகள்
மந்தபாலர்

குழந்தை பேறு இல்லாத மந்தபாலர் எனும் முனிவர்,  தன் மனைவியான ஜரிதையுடன் சாரங்கப் பறவைகள் போன்று உருமாறி காண்டவ வனத்தில் தங்கி 4 குழந்தைகளைப் பெற்றனர்.இந்நிலையில் மந்தபாலர் தன் மனைவி ஜரிதை மற்றும்  4 குழந்தைகளை விட்டு விட்டு, வனத்தில் ஒரு  புறத்தில்  லபிதை எனும் சாரங்கப் பறவையுடன் உலாவிக் கொண்டிருந்தார்.

கிருஷ்ணனின் ஆலோசனையின் போரில் புதிய  இந்திரப்பிரஸ்தம் நகரம் அமைக்க அருச்சுனன் காண்டவ வனத்தை 15 நாட்களாக எரிக்க முற்பட்டார். அவ்வமயம்  மந்தபாலர் அக்னி தேவனிடம் காண்டவ வனம் எரியும் போது, தன் குடும்பத்தாரை தப்பவிடுமாறு பணிந்து கேட்டுக்கொண்டார்.

காண்டவ வனம் எரியும் போது  மரம், செடி, கொடிகள் உள்ளிட்ட அனைத்து உயிர்களும் எரிந்து சாம்பாலானது. இக்காட்டுத் தீயில்  மந்தபாலரின் கடும்பத்தினர், தட்சகன் மகன் அஸ்வசேனன் மற்றும் மயன் ஆகியவர் மற்றும் சாரங்கப் பறவைகள் மட்டும் உயிர் பிழைத்தனர்.

மேற்கோள்கள்

வெளி இணைப்புகள்
 மந்தபாலர் - ஜரிதை, லபிதை! - ஆதிபர்வம் பகுதி 231

மகாபாரதக் கதை மாந்தர்கள்
அஸ்வசேனன்

மகாபாரதத்தில் அஸ்வசேனன், காசியப்பர்-கத்ரு தம்பதியருக்கு பிறந்த நாகர் இன தட்சகனின் மகன் ஆவார். பாம்பினமான அஸ்வசேனன் தன் மனைவி மற்றும் இனத்தாருடன் காணட வனத்தில் தங்கியிருந்தார். இந்நிலையில் பாண்டவர்களுக்கு வழங்கப்பட்ட இந்திரப்பிரஸ்தம் நாட்டை விரிவாக்க, கிருஷ்ணன் ஆலோசனையால் அருச்சுனன், அக்னி தேவன் உதவியுடன் காண்டவ வனத்தை 15 நாட்களில் எரித்தான். காண்டவ வனம் எரிக்கையில் தப்பியவர்களில் மந்தபாலர் குடும்பத்தினர், மயன், சாரங்கப் பறவைகள் மற்றும் அஸ்வசேனனும் ஒருவர்.

தீயிலிருந்து தப்பித்து வெளியேறுகையில் அஸ்வசேனன், அருச்சுனை கோபத்துடன் நோக்கி, குருச்சேத்திரப் போரில் நான் கர்ணனின் நாகாஸ்திரமாக மாறி உன் உயிரைக் குடிப்பேன் என சபதம் செய்தான்.

குருச்சேத்திரப் போரில் கர்ணன், அருச்சுனனின் கழுத்தை நோக்கி நாகாஸ்திரம் எய்த போது, கிருஷ்ணன் தேர்ச் சக்கரத்தை ஒரு அடி ஆழத்திற்கு கீழே இறக்கினார். இதனால் அருச்சுனனின் உயில் தலைப்பாகையுடன் போயிற்று. அஸ்வசேனன் கர்ணனிடம் மீண்டும் ஒரு முறை நாகாஸ்திரத்தை அருச்சுனன் மீது ஏவ வலியுறுத்திய போது, கர்ணன் மறுத்து விட்டார்.

மேற்கோள்கள்

மகாபாரதக் கதை மாந்தர்கள்
என். எஸ். சுந்தரராஜன்

என். எஸ். சுந்தரராஜன் (N. S. Sundararajan) என்பவர் ஓர் இந்திய அரசியல்வாதியும் தமிழ்நாடு முன்னாள் சட்டமன்ற உறுப்பினரும் ஆவார். இவர் அக்டோபர் 3, 1909-இல் பிறந்தார். செப்டம்பர் 12, 1984-இல் இறந்தார். 1957 மற்றும் 1962 சென்னை மாநில சட்டமன்றத் தேர்தல்களில் இந்திய தேசிய காங்கிரசு வேட்பாளராக தாரமங்கலம் சட்டமன்றத் தொகுதியிலிருந்து தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டார். 

சுந்தரராஜன் இந்தியாவின் தமிழ்நாடு மாநிலத்தில், இன்றைய நாமக்கல் மாவட்டத்தில் உள்ள நஞ்சை எடையார் என்ற கிராமத்தில் பிறந்து வளர்ந்தார். பின்னர் வழக்கறிஞர் தொழிலுக்காகத் தனது குடும்பத்துடன் சேலத்தில் குடியேறினார். விவசாயக் குடும்பத்தில் பிறந்த சுந்தரராஜன் வழக்கறிஞராகத் தொழில் புரிந்து பின்னர் அரசியல்வாதியாக மாறினார். இவர் தி. இரா. சுந்தரத்திற்குச் சொந்தமான மாடர்ன் தியேட்டர் நிறுவனத்துடன் (அப்போது மிகப்பெரிய திரைப்படத் தயாரிப்பு நிறுவனங்களில் ஒன்று) தொடர்பிலிருந்தார். இவர் திரைப்பட விநியோக நிறுவனத்தையும் நடத்தி வந்தார். இவருக்குத் தொழில் மற்றும் அரசியல் ஆர்வங்கள் தவிர, மொழி மற்றும் இலக்கியத்தின் மீதும் காதல் இருந்தது.

இவருடைய மகன்கள் மருத்துவர் என். எஸ்.சந்திரசேகரன் மற்றும் என். எஸ். ஆர். முரளிதரன் ஆகியோர் இப்போது இவரது பெயரில் விருட்சம் அறக்கட்டளையின் நிறுவினர்.

மேற்கோள்கள் 

3 ஆவது தமிழ்நாடு சட்டமன்ற உறுப்பினர்கள்
2 ஆவது தமிழ்நாடு சட்டமன்ற உறுப்பினர்கள்
1984 இறப்புகள்
1909 பிறப்புகள்
வழுதூர்

வழுதூர் (Valuthoor) அல்லது வல்லாத்தூர் என்பது இந்தியாவின் தமிழ்நாடு மாநிலத்தில் உள்ள தஞ்சாவூர் மாவட்டத்தில் பாபநாசம் வட்டத்தில் அமைந்துள்ள ஒரு சிறிய பஞ்சாயத்துக் கிராமமாகும். இது தஞ்சாவூர் நகரத்திலிருந்து18 கி.மீ. தொலைவிலும் கும்பகோணத்திலிருந்து 22 கி.மீ. தொலைவிலும் உள்ளது. இந்தக் கிராமத்தின் வழியாக குடமுருட்டி ஆறு செல்கிறது. 2011 மக்கள் தொகை கணக்கெடுப்பில் 1222 குடும்பங்களில் 5161 மக்கள் வசித்தனர்.

புவியியல் 
வழுதூர் என்பது தமிழ்நாட்டின் தஞ்சாவூர் மாவட்டத்தில் உள்ள ஓர் ஊராட்சி ஆகும்.

கல்வி

பள்ளிகள் 

 சௌகத்துல் இஸ்லாம் மேல்நிலைப் பள்ளி (அரசு உதவி பெறும்), பிரதான சாலை, வழுதூர்.
 அலிப் மெட்ரிகுலேஷன் பள்ளி, உமர் தெரு, வழுதூர்.

கல்லூரி

பல்தொழில்நுட்பக் கல்லூரி 

 அரசு பல்தொழில்நுட்பக் கல்லூரி - ரெகுநாதபுரம் - வழுதூர் - 614210 - பாபநாசம் தாலுக்கா.

தொடருந்து நிலையம் 
வழுதூருக்கு அருகிலுள்ள தொடருந்து நிலையம் அய்யம்பேட்டை (தஞ்சாவூர் மாவட்டம்) ஆகும். இது வழுதூரிலிருந்து 2 கிமீ தொலைவில் உள்ளது.

காவல் நிலையம் 
வழுதூர் அய்யம்பேட்டை (தஞ்சாவூர் மாவட்டம்) காவல் நிலையத்தின் கட்டுப்பாட்டில் உள்ளது.

அரசியல்

மக்களவைத் தொகுதி 
வழுதூர் மயிலாடுதுறை மக்களவைத் தொகுதியின் ஒரு பகுதியாகும்.

தமிழ்நாடு மாநிலத் தொகுதி 
வழுதூர் பாபநாசம் சட்டமன்றத் தொகுதியின் ஒரு பகுதியாகும்.

மேற்கோள்கள் 

தஞ்சாவூர் மாவட்டத்திலுள்ள கிராமங்கள்
Coordinates on Wikidata
சுமித்ரா காமராஜ்

சுமித்ரா காமராஜ்''' (Sumithra Kamaraj'') (பிறப்பு: ஜூலை 5,1994) இந்தியவைச் சேர்ந்த தொழில்முறை கால்பந்தாட்ட வீரரும் மற்றும் தமிழ்நாட்டைச் சேர்ந்த கால்பந்து பயிற்சியாளரும் ஆவார். இவர் இந்திய மகளிர் லீக் 2 இல் புதுவை யூனிகார்ன்ஸ் அணிக்காக விளையாடுகிறார். இவர் புதுவை யூனிகார்ன்ஸ் அணியின் உதவி பயிற்சியாளராகவும் உள்ளார். இந்திய மகளிர் லீக்கில் சேது அணியைப் பிரதிநிதித்துவப்படுத்திய இவர், 2020 ஏஎப்சி மகளிர் ஒலிம்பிக் தகுதிப் போட்டி இந்திய மகளிர் தேசிய கால்பந்து அணியைப் பிரதிநிதித்துவப்படுத்தினார்.

ஆரம்பகால வாழ்க்கை. 
சுமித்ரா தனது தோழி சந்தியா ரங்கநாதனுடன் தமிழ்நாட்டில் உள்ள ஒரு அனாதை இல்லத்தில் வளர்ந்தார். அங்கு இவருக்கு கால்பந்து மீது ஆர்வம் ஏற்பட்டது. கடலூர் புனித ஜோசப் கலை மற்றும் அறிவியல் கல்லூரியில் தனது படிப்பை முடித்தார். பின்னர், இருவரும் இந்தியாவுக்காக விளையாடினர். தற்போது கடலூரில் வசிக்கிறார்.

கால்பந்து தொழில் 
தனது 8 ஆம் வகுப்பில், 14 வயதுக்குட்பட்டோருக்கான இந்திய அணிக்கு தேர்ந்தெடுக்கப்பட்டார். 2016-17 இல், பன்னாட்டு கால்பந்து போட்டிகளின் தொடக்க விளையாட்டில் ஜேப்பியார் தொழில்நுட்ப நிறுவனத்தின் அணிக்காக விளையாடினார். 2018 ஆம் ஆண்டில், இவர் சேது அணியில் சேந்தார். 2019 ஆம் ஆண்டில், காத்மாண்டுவில் நடந்த தெற்காசிய விளையாட்டுப் போட்டிகளில் விளையாடினார். அங்கு இந்தியா தங்கப் பதக்கம் வென்றது. ஏப்ரல் 2022 இல், எகிப்து மற்றும் ஜோர்தானுக்கு எதிராக இரண்டு போட்டிகளில் விளையாட இந்திய அணியின் ஒரு பகுதியாக இவர் சுற்றுப்பயணம் செய்தார்.

பதக்கங்கள் 
 தெற்காசிய கால்பந்து கூட்டமைப்பின் மகளிர் போட்டி 2016, 2019
 தெற்காசிய விளையாட்டுப் போட்டியில் தங்கப் பதக்கம், 2019

மேற்கோள்கள்

வெளி இணைப்புகள் 
K Sumithra at AIFF
Sumithra Kamaraj at AIFF

தமிழ்நாட்டு விளையாட்டு வீராங்கனைகள்
தமிழக காற்பந்தாட்ட வீரர்கள்
வாழும் நபர்கள்
1994 பிறப்புகள்
ஆகாசபுரீசுவரர் கோயில்

ஆகாசபுரீசுவரர் கோயில் என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தின் கடுவெளி புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும்.

அமைவிடம் 
கடல் மட்டத்திலிருந்து சுமார்  உயரத்தில், () என்ற புவியியல் ஆள்கூறுகள் கொண்டு, கல்லணைக்கு அருகில் இக்கோயில் அமையப் பெற்றுள்ளது.

தலச் சிறப்பு 
கடுவெளிச் சித்தர் என்ற சித்தர் பிறந்த தலமான இக்கோயில் அமைந்துள்ள இடம் கடுவெளி ஆகும். தான் அறிந்த ஞானத்தை இவ்வுலக மக்களும் பயன்பெறும் வகையில் அதைப் போதித்தார். மேலும், இத்தலத்தின் இறைவனைத் தரிசிக்க வேண்டி, இங்குள்ள கோயிலுக்கு விஜயம் செய்து தவமிருந்தார். இறைவன் அவருக்கு காட்சி தரும் பொருட்டு, நந்தியை கோயில் மண்டபத்திற்கு வெளியில் நிற்கச் செய்தார். நந்தியும் அவ்வாறே வெளியே நிற்க, இக்கோயிலின் இறைவர் கடுவெளிச் சித்தருக்கு காட்சி தந்து அவருக்கு அருளினார். அதன் பின்னர், நந்தி சிலை வெளியில் காட்சிபட அமைக்கப்பட்டது.

இச்சித்தரின் பெருமையை அறிந்த இப்பகுதியை ஆண்ட சோழ மன்னன், அவரது பெயராலேயே இவ்வூர் கடுவெளி என்று அழைக்கப்பட உத்தரவிட்டான். இக்கோயிலுக்கும் திருப்பணிகள் நடைபெறச் செய்தான்.

திருவிழாக்கள் 
மகா சிவராத்திரி, நவராத்திரி, பங்குனி உத்தரம், அன்னாபிசேகம் மற்றும் தைப்பூசம் ஆகியவை இக்கோயிலில் நடைபெறும் திருவிழாக்களாகும்.

மேற்கோள்கள் 

தஞ்சாவூர் மாவட்டத்திலுள்ள சிவன் கோயில்கள்
தஞ்சாவூர் மாவட்டத்திலுள்ள இந்துக் கோயில்கள்
வல்லம் புதூர் சேத்தி

வல்லம் புதூர் சேத்தி (Vallam Pudursethi) அல்லது வல்லம் புதூர் என்பது இந்தியாவின் தமிழ்நாடு மாநிலத்தில் உள்ள தஞ்சாவூர் மாவட்டத்தில் உள்ள தஞ்சாவூர் வட்டத்தில் உள்ள ஒரு கிராமம் ஆகும். இது தஞ்சாவூரிலிருந்து 16 கிலோமீட்டர் தொலைவிலும், தஞ்சாவூர்- திருச்சிராப்பள்ளி நெடுஞ்சாலையில் வல்லத்திலிருந்து 4 கிலோமீட்டர் தொலைவிலும் அமைந்துள்ளது.

மக்கள்தொகை 
2001ஆம் ஆண்டு மக்கள்தொகை கணக்கெடுப்பின்படி, வல்லம் புதூர் சேத்தியில் 570 ஆண்களும் 560 பெண்களும் 1130 பேர் வசித்தனர். பாலின விகிதம் 982 ஆகவும், எழுத்தறிவு விகிதம் 74.67 ஆகவும் இருந்தது.

மேற்கோள்கள் 

 
தஞ்சாவூர் மாவட்டத்திலுள்ள கிராமங்கள்
காங்கேயம்பட்டி

காங்கேயம்பட்டி (Kangeyampatti) என்பது இந்தியாவின் தமிழ்நாட்டின் தஞ்சாவூர் மாவட்டம் தஞ்சாவூர் வட்டத்தில் உள்ள ஒரு கிராமம் ஆகும்.

மக்கள்தொகை 
2011 மக்கள்தொகை கணக்கெடுப்பின்படி, காங்கேயம்பட்டியில் 671 ஆண்கள், 718 பெண்கள் என மொத்தம் 1,389 பேர் இருந்தனர். பாலின விகிதம் 1070 ஆக இருந்தது. எழுத்தறிவு விகிதம் 59.68 ஆக இருந்தது.

மேற்கோள்கள் 

 

தஞ்சாவூர் மாவட்டத்திலுள்ள கிராமங்கள்
அசுர்மாலகைட்டு

அசுர்மாலகைட்டு (Azurmalachite) என்பது அசுரைட்டு கனிமமும் மாலகைட்டு கனிமமும் கலந்த ஒரு கலவையாகும். மாற்றாக இது அசுரோமாலகைட்டு, அசுரைட்டு-மாலகைட்டு மற்றும் மாலகைட்ட்-அசுரைட்டு என்ற பெயர்களாலும் அழைக்கப்படுகிறது.

அசுர்மாலகைட்டு ஒரு தனித்துவமான பச்சை மற்றும் நீல நிறத்தைக் கொண்டுள்ளது. இது ஒப்பீட்டளவில் அரிதானது, ஆனால் சில சமயங்களில் தாமிர படிவுகளுக்கு மேலே இதை காணலாம். அசுர்மாலகைட்டு  வெட்டப்பட்டதற்கான முக்கிய ஆதாரங்கள் அமெரிக்கா, பிரான்சு மற்றும் நமீபியா போன்ற நாடுகளாகும்.

மேற்கோள்கள்

கனிமங்கள்
இரத்தினக் கற்கள்
பெரம்பூர் இரண்டாம் சேத்தி

பெரம்பூர் இரண்டாம் சேத்தி (Perumbur IInd Sethi) என்பது இந்தியாவில் தமிழ்நாட்டில் தஞ்சாவூர் மாவட்டத்தில், தஞ்சாவூர் வட்டத்தில் உள்ள ஒரு கிராமம் ஆகும்.

மக்கள்தொகை 
2011 மக்கள்தொகை கணக்கெடுப்பின்படி, பெரம்பூர் இரண்டாம் சேத்தி இரண்டாம் சேத்தியில் 924 ஆண்கள், 926 பெண்கள் என மொத்தம் 1,850 பேர் இருந்தனர். பாலின விகிதம் 1043 ஆக இருந்தது. எழுத்தறிவு விகிதம் 67.89 ஆகும்.

மேற்கோள்கள் 

 
தஞ்சாவூர் மாவட்டத்திலுள்ள கிராமங்கள்
பாசறை

பாசறை அல்லது கன்டோன்மெண்ட் (cantonment) என்பது பொதுவாக இராணுவத்தினர் தங்குமிடத்தைக் குறிக்கிறது. பிரித்தானிய இந்தியா ஆட்சியில், பாசறை என்பது இராணுவத்தினர் நிரந்தரமாக தங்குமிடத்தைக் குறிக்கிறது. அமெரிக்க ஐக்கிய நாட்டின் இராணுவத்தில் பாசறை என்பது இராணுவத்தினரின் குடியிருப்புப் பகுதி ஆகும். 

பிரான்சிய மொழியில் கன்டோன்மெண்ட் என்ற சொல்லுக்கு கன்டோன், மூலை அல்லது மாவட்டம் என்று பொருள்.மேலும் இராணுவத்தினர் தற்காலிக தங்குமிடம் அல்லது  குளிர்காலத்தில் இராணுவத்தினர் தற்காலிக கூடாரம் அடித்து தங்குமிடம் ஆகும்.

மேற்கோள்கள்

படைத்துறை
நதிரா நைபால்

நதிரா, லேடி நைபால்  (Nadira, Lady Naipaul) பாக்கித்தான் நாட்டு பத்திரிகையாளர்  ஆவார். இவரது இயற்பெயர் நதிரா கான்னும் அல்வி என்பதாகும். 1953 ஆம் ஆண்டில் நதிரா பிறந்தார். காலஞ்சென்ற நாவலாசிரியர் சர் வி. எசு. நைபாலின் மனைவியாகவும் இவர் அறியப்படுகிறார்.

வாழ்க்கைக் குறிப்பு 
நதிரா கென்யாவின் மொம்பசா நகரத்தில் பிறந்தார்.  16 வயதில் தன்னை விட 26 வயது மூத்த பொறியாளரான அகா ஆசிம்  என்பவரை திருமணம் செய்து கொண்டார். இவர்களுக்கு குல் செக்ரா என்ற நயீமா ஆசிம்  மற்றும் சுமர் இயக்ரா என்ற இரண்டு மகள்கள் இருந்தனர்.  அவர்கள் திருமணம் முடிந்த பிறகு பல்வேறு உறவினர்களுடன் வசித்து வந்தனர். நதிராவின் இரண்டாவது திருமணம் இக்பால் சாவுடன் நடந்தது, அவருக்கு ஒரு மகள் மலீகாவும் ஒரு மகன் நாதிர் சாவும் பிறந்தனர். மலீகாவை  வி. எசு. நைபால் பின்னர் தத்தெடுத்தார்.

வி. எஸ். நைபாலை சந்திப்பதற்கு முன்பு பத்து ஆண்டுகள் பாக்கித்தானின் செய்தித்தாளான தி நேசனில் பத்திரிகையாளராக இவர் பணியாற்றினார். நைபாலின் முதல் மனைவி பாட்ரிசியா (முன்பு பாட்ரிசியா ஆலே) இறந்த இரண்டு மாதங்களுக்குப் பிறகு, 1996 ஆம் ஆண்டில் இவர்கள் திருமணம் செய்து கொண்டபோது அவர் இவரது மூன்றாவது கணவராக ஆனார்.

லேடி நைபாலின் சகோதரர் அமீர் பைசல் அலவி, பாக்கித்தான் இராணுவத்தில் இரண்டு நட்சத்திர படைப் பெருந்தலைவராக இருந்தார், 2008 ஆம் ஆண்டில் அவர் படுகொலை செய்யப்பட்டார்.

மேற்கோள்கள்

வெளி இணைப்புகள் 
 
1953 பிறப்புகள்

வாழும் நபர்கள்
பாக்கித்தானியர்கள்
பாக்கித்தானியப் பெண்கள்
சுஜாதா தூபி

சுஜாதா தூபி (Sujata Stupa), இந்தியாவின் பீகார் மாநிலத்தின் கயா மாவட்டத்தில்  உள்ள  புத்தகயைக்கு கிழக்கில் உள்ள பக்ராவுர் அருகில் உள்ள சேனானிகிராமத்தில் பால்கு ஆற்றின் கரையில் அமைந்துள்ளது. கௌதம புத்தர் போதி மரத்தடியில் பல அண்டுகள் தவமிருந்த நிலையில், வாழ்க்கையில் நடுப்பாதையே சிறந்தது என்ற ஞானம் அடைந்த நேரத்தில், சுஜாதா எனும் குடும்பப் பெண் கௌதம புத்தருக்கு பால்பாயாசம் வழங்கினார். எனவே  இத்தூபி சுஜாதா பெயரில் கிபி 2ஆம் நூற்றாண்டில் நிறுவப்பட்டது. இத்தூபிக்கு அருகே பிக்குகள் தங்குவதற்கான விகாரைகள் மற்றும் சைத்தியங்களுடன் நிறுவப்பட்டது.

மேற்கோள்கள்

வெளி இணைப்புகள்
 Sujata Stupa: Buddhist Stupa in Bodhgaya at Lonely Planet

இந்தியத் தொல்லியற்களங்கள்
பௌத்த தொல்லியற்களங்கள்
பௌத்த கட்டிடங்கள்
கயா மாவட்டம்
பாலி மக்களவைத் தொகுதி

பாலி மக்களவைத் தொகுதி (Pali Lok Sabha constituency) இந்திய மாநிலமான இராசத்தானில் உள்ள 25 மக்களவைத் தொகுதிகளுள் ஒன்றாகும். இது பாலி மாவட்டத்தில் உள்ளது.

சட்டசபைத் தொகுதிகள் 
எல்லை நிர்ணயத்திற்குப் பிறகு, தற்போது இந்தத் தொகுதி பின்வரும் எட்டுச் சட்டமன்றத் தொகுதிகளைக் கொண்டுள்ளது:

2008ஆம் ஆண்டு நாடாளுமன்றத் தொகுதிகள் வரையறுக்கப்படுவதற்கு முன்பு, இந்த மக்களவைத் தொகுதியானது பின்வரும் எட்டு சட்டமன்றத் தொகுதிகளைக் கொண்டிருந்தது:

 பாலி
 தேசூரி (ப.இ.)
 ஜெய்தரன்
 கர்ச்சி,
 பாலி
 ராய்பூர்
 சோஜாட்
 சுமேர்பூர்

பாராளுமன்ற உறுப்பினர்கள்

தேர்தல் முடிவுகள்

2024

மேலும் பார்க்கவும் 

 பாலி மாவட்டம்
 மக்களவைத் தொகுதிகளின் பட்டியல்

மேற்கோள்கள் 

இராசத்தான் மக்களவைத் தொகுதிகள்
எத்தில் அசிட்டோ அசிட்டேட்டு

எத்தில் அசிட்டோ அசிட்டேட்டு (Ethyl acetoacetate) என்பது C6H10O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அசிட்டோ அசிட்டிக் அமிலத்தினுடைய எத்தில் எசுத்தர் என்று இச்சேர்மம் வகைப்படுத்தப்படுகிறது. இது ஒரு நிறமற்ற திரவமாகும். பல்வேறு வகையான சேர்மங்களின் உற்பத்தியில் ஒரு வேதியியல் இடைநிலையாக பரவலாகப் எத்தில் அசிட்டோ அசிட்டேட்டு பயன்படுத்தப்படுகிறது.

தயாரிப்பு
இருகீட்டீனுடன் எத்தனாலைச் சேர்த்து வினை புரியச் செய்து பெரிய அளவில், எத்தில் அசிட்டோ அசிடேட்டு தொழில்துறையில் உற்பத்தி செய்யப்படுகிறது. 

எத்தில் அசிட்டோ அசிடேட்டின் சிறிய அளவிலான தயாரிப்பு ஒரு பாரம்பரிய ஆய்வகச் செயல்முறையாகும்.  கிளெய்சன் ஒடுக்க வினை மூலம் எத்தில் அசிட்டேட்டை ஒடுக்கும் செயல்முறையை இம்முறை உள்ளடக்கியுள்ளது.  எத்தில் அசிடேட்டின் இரண்டு மோல்கள் ஒடுங்கி எத்தில் அசிட்டோ அசிடேட்டு மற்றும் எத்தனால் ஒவ்வொன்றும் ஒரு மோலை உருவாக்குகின்றன.

வினைகள்
எத்தில் அசிட்டோ அசிடேட்டு கீட்டோ-ஈனால் அமைப்புமாற்றியத்திற்கு உட்பட்டது. 33 °செல்சியசு வெப்பநிலையில் சுத்தமான திரவத்தில், ஈனால் மொத்தத்தில் 15%  இருக்கும்.   

ஈனால் மிதமான அமிலத்தன்மை கொண்டதாகும். இதனால் எத்தில் அசிட்டோ அசிட்டேட்டு அசிட்டைலசிட்டோன் போலவே செயல்படுகிறது::

CH3C(O)CH2CO2C2H5 + NaH → CH3C(O)CHNaCO2C2H5 + H2 
 
இதன் விளைவாக வரும் கார்பன் எதிர் மின்னயனி அணுக்கரு நாட்ட பதிலீட்டு வினைக்கு  உட்படுகிறது. எத்தில் அசிட்டோ அசிட்டேட்டு பெரும்பாலும் அசிட்டோ அசிட்டிக் எசுத்தர் தொகுப்பில் பயன்படுத்தப்படுகிறது. இது மலோனிக் எசுத்தர் தொகுப்பு அல்லது கினோயிவெனசெல் ஒடுக்கத்தில் உள்ள ஈரெத்தில் மலோனேட்டுடன் ஒப்பிடப்படுகிறது. இதன் ஆல்க்கைலேற்றம் மற்றும் சவர்க்காரமாக்கலுக்குப் பிறகு, வெப்பவியல் கார்பாக்சில் நீக்கமும் சாத்தியமாகும்..

மின்னணு கவரி முனைவு கார்பனுடன் சேர்ந்திருத்தலை தவிர  எத்தில் அசிட்டோ அசிட்டேட்டின்  ஈரெதிர்மின் அயனி ஒரு பயனுள்ள கட்டுமானத் தொகுதியாக பயன்படும். இவ்வினையை பின்வரும் எளிமையான வடிவத்தில் காட்டலாம்: :

CH3C(O)CHNaCO2C2H5 + BuLi → LiCH2C(O)CHNaCO2C2H5 + BuH}} (Bu = butyl)

எத்தில் அசிட்டோ அசிடேட்டின் குறைப்பு வினை  எத்தில் 3-ஐதராக்சிபியூட்ரேட்டை அளிக்கிறது. 

அசிட்டைல்கீட்டீனை உள்ளடக்கிய ஒரு பொறிமுறையின் மூலம் எத்தில் அசிட்டோ அசிடேட்டு
மாற்று எசுத்தராக்கல் வினையின் மூலம் பென்சைல் அசிட்டோ அசிட்டேட்டைக் கொடுக்கிறது.

மேற்கோள்கள்

வெளி இணைப்புகள்
International Chemical Safety Card 1024
Inchem properties database

எத்தில் எசுத்தர்கள்
எசுத்தர் கரைப்பான்கள்
சுவைமணங்கள்
அசிட்டோ அசிட்டேட்டு எசுத்தர்கள்
இனிப்பு மணம் கொண்ட இரசாயனங்கள்
ஜரிதை

ஜரிதை அல்லது ஜரிதா (Jarita) (), மகாபாரதக் கதை மாந்தர்களில் ஒருவர். இவர் சாரஙகப் பறவை இனத்தைச் சேர்ந்தவர். மேலும் சாரங்கப் பறவை உடல் கொண்ட முனிவர் மந்தபாலரின் மனைவியும் ஆவார். மந்தபாலர்-ஜரிதை தம்பதியருக்கு காண்டவ வனத்தில் 4 ஆண் சாரங்க குஞ்சுகள் பிறந்தனர். இது போது மந்தபாலர் லபிதா எனும் பெண் சாரங்கப் பறவையுடன் காதல் வயப்பட்டு, தனது குடும்பத்தை கண்டு கொள்ளாமல்  இருந்தார். 

இந்நிலையில் பாண்டவர்கள், தங்கள் பாகத்திற்கு ஒதுக்கப்பட்ட இந்திரப்பிரஸ்தத்தை நிர்மாணிக்க, அக்னி தேவன் உதவியால் காண்ட வனத்தை, கிருஷ்ணரின் ஆலோசனையின் பேரில் அருச்சுனன்  எரித்துக் கொண்டிருந்தான். அவ்வமயம்  மந்தபாலர், அக்னி தேவனிடம் காண்டவ வனம் எரியும் போது, தன் குடும்பத்தாரைத் தப்ப விடுமாறு கேட்டுக்கொண்டார். அக்னிதேவனும் மந்தபாலரின் கோரிக்கை ஏற்று சம்மதித்தார்.

காண்டவ வனம் எரியும் போது  மரம், செடி, கொடிகள் உள்ளிட்ட அனைத்து உயிர்களும் எரிந்து சாம்பாலானது. இக்காட்டுத் தீயில்  ஜரிதை, லபிதா, நான்கு குஞ்சுகள் உள்ளிட்ட மந்தபாலர் டுடும்பத்தினர், தட்சகன் மகன் அஸ்வசேனன் மற்றும் மயன் ஆகியவர் மட்டும் உயிர் பிழைத்தனர்.

மேற்கோள்கள்

வெளி இணைப்புகள்
 மந்தபாலர் - ஜரிதை, லபிதை! - ஆதிபர்வம் பகுதி 231
  சாரங்கா பறவைகளின் கதை

மகாபாரதக் கதை மாந்தர்கள்
புஷ்ப் ஜெயின்

புஷ்ப் ஜெயின் (Pusp Jain) (பிறப்பு 4 ஏப்ரல் 1956) என்பவர் இந்தியாவின் இராசத்தான் மாநிலத்தை சேர்ந்த அரசியல்வாதி ஆவார். இவர்  13வது இந்திய மக்களவை மற்றும் 14வது இந்திய மக்களவை உறுப்பினராக இருந்தார். அவர் பிரதிநிதித்துவப்படுத்தினார் இராசத்தான் மாநிலம் பாலி மக்களவைத் தொகுதியிலிருந்து  பாரதிய ஜனதா கட்சி சார்பில் 1999 மற்றும் 2004 ஆகிய தேர்தல்களில் போட்டியிட்டு வெற்றி பெற்றார்.

மேற்கோள்கள் 

இராசத்தானைச் சேர்ந்த பாரதிய ஜனதா கட்சி அரசியல்வாதிகள்
13வது மக்களவை உறுப்பினர்கள்
14வது மக்களவை உறுப்பினர்கள்
வாழும் நபர்கள்
1956 பிறப்புகள்
சாவடி

சாவடி, தமிழ்நாட்டின் கிராமப்புறங்களில் உள்ள ஒரு பொது இடம் ஆகும். சாவடியானது தூண்களும், ஓடுகள் வேய்ந்த கூரையும், தரைத்தளமும் கொண்ட அமைப்பாகும். சாவடியைச் சுற்றி சுற்றுச் சுவர்கள் இருக்காது..பொதுவான விஷயங்கள் மற்றும் தனிப்பட்ட விஷயங்கள் குறித்து கிராம மக்கள்  ஒன்று கூடி ஊர் பஞ்சாயத்து பேசுவதற்கும்,  மக்கள் கேட்கும் வகையில் இராமாயணம், மகாபாரதம், புராணச் சொற்பொழிவுகள் ஆற்றுவதற்கும் சாவடி பயன்படுகிற்து. சாவடியின் பராமரிப்பு பணிக்கான நிதியை, கிராமத்தினர் பங்களிக்கும் பொது நிதியிலிருந்து செலவழிக்கப்படுகிறது.

சாவடியில் நீர் அருந்த பானை வைக்கப்பட்டிருக்கும்.சத்திரம் போன்று  வழிப்போக்கர்கள் களைப்பு தீர ஓய்வு எடுக்கவும்; தூங்குவதற்கும் மட்டும் அனுமதிக்கப்படுகிறது. விரும்பினால் வழிப்போக்கர்களுக்கு கிராம மக்கள் உணவு தரலாம். ஏனெனில் சாவடிகளில் சமையல் கூடம் இருப்பதில்லை.

இதனையும் காண்க
 சத்திரம்
 தண்ணீர்ப் பந்தல்

மேற்கோள்கள்

அறச்சாலைகள்
சிறிய புதர் தவளை

{{Taxobox
| color = yellow
| name = சிறிய புதர் தவளை
| status = EN
| status_system = IUCN3.1
| status_ref = 
| status_ref        = 
| image             = Davidraju IMG 5070.jpg
| domain = மெய்க்கருவுயிரி
| regnum = விலங்கு
| divisio = முதுகுநாணி
| classis = நீர்நில வாழ்வன
| ordo = வாலற்றன
| familia = ராகோபோரிடே
| genus = 'ரார்செசுடெசு| genus_authority = 
| species = ரா. சோட்டா| binomial = ரா. சோட்டா| binomial_authority = பிஜூ & போசுயுத், 2009
| subdivision_ranks = 
| synonyms =* பில்லாடசு சோட்டா| synonyms_ref = 
}}
சிறிய புதர் தவளை (Raorchestes chotta, ரார்செசுடெசு சோட்டா) என்பது இந்தியாவில் கேரளாவின் மேற்குத் தொடர்ச்சி மலையில் உள்ள பொன்முடியில் மட்டுமே காணப்படும் ஒரு தவளை சிற்றினம் ஆகும். இந்த தவளை இலையின் அடிப்பகுதியில் இணைக்கப்பட்ட முட்டைகளை இடுகிறது. இவை சிறு தவளைகளாகக் குஞ்சு பொரிக்கின்றன. தலைப்பிரட்டை நிலையினை இவை தவிர்க்கின்றன. இவை கடல் மட்டத்திலிருந்து 600 முதல் 980 மீட்டர் உயரத்தில் காணப்படுகின்றன.

வகைப்பாட்டியளர் இந்தத் தவளையை இதன் சிறிய, துண்டாக்கப்பட்ட வாழிடம் காரணமாக அழிந்து வரும் இனமாக வகைப்படுத்துகின்றனர். இது இன்னும் கணிசமான சீரழிவுக்கு உட்பட்டுள்ளது. மனிதர்கள் காடுகளைத் தேயிலை மற்றும் பாக்குத் தோட்டங்களாக மாற்றுகிறார்கள். மேலும் சுற்றுலாத்துறையின் உள்கட்டமைப்பும் பிரச்சனைகளை ஏற்படுத்தலாம் என விஞ்ஞானிகள் சந்தேகிக்கின்றனர். தவளைகளின் வரம்பில் ஒரு பூங்கா, பொன்முடி காப்புக்காடுகள் இருந்தாலும், இந்தத் தவளையின் இனம் போதுமான பாதுகாப்பாக இல்லை.

கைட்ரிடியோமைகோசிசைத் தூண்டும் பூஞ்சையான பேட்ராசோகைதிரியம் டெண்ட்ரொபேடிடிசு இந்தத் தவளையைப் பாதிக்கின்றது. ஏனெனில் இது ரோர்செசுடசு'' பேரினத்தில் உள்ள மற்ற தவளைகளில் காணப்பட்டது. ஆனால் இது முறையாக உறுதிப்படுத்தப்படவில்லை.

அசல் விளக்கம்

மேற்கோள்கள்

வெளி இணைப்புகள் 

மேற்குத் தொடர்ச்சி மலையின் அக இட விலங்குகள்
தவளைகள்
சுனிதி குமார் சாட்டர்சி

சுனிதி குமார் சட்டர்ஜி (Suniti Kumar Chatterji, 26 நவம்பர் 1890 – 29 மே 1977) இந்திய மொழியிலாளாரும், கல்வியாளரும், எழுத்தாளரும் ஆவார். இந்திய அரசு வழங்கும் இரண்டாவது உயரிய விருதான பத்ம விபூசண் விருது இவருக்கு 1955ஆம் ஆண்டில் வழங்கப்பட்டது.

கல்வியும் வாழ்க்கையும்
அவுராவில் உள்ள சிவ்பூர் என்னும் சிற்றுரில்  பிறந்தார். ஆங்கிலத்தில் இளங்கலை (சிறப்பு) 1911 ஆம் ஆண்டிலும் முதுகலைக் கல்வியை 1913 ஆம் ஆண்டிலும் முடித்தார்.
அதே ஆண்டில் கொல்கத்தா வித்தியசாகர் கல்லூரியில் ஆங்கில விரிவுரையாளராக பணியில் சேர்ந்தார். 1914ஆம் ஆண்டில் கொல்கத்தா பல்கலைக்கழகத்தில் ஆங்கில மொழித் துறையில் உதவி பேராசிரியராகச் சேர்ந்து, 1919 வரை பணியாற்றினார். ரவீந்திரநாத் தாகூர்  மலாயா, சுமத்ரா, ஜாவா, பாலி போன்ற நாடுகளுக்குச் சென்றபோது அவருடன் சுனிதி குமார் சாட்டர்சியும் சென்றார்.

பின்னர் இலண்டன் பல்கலைக்கழகத்தின்  மொழியியல் துறையில் சேர்ந்து பிராகிருதம், பாரசீக மொழி கோதிக் மொழி மற்றும் பழைய ஐரிய மொழிகளைக் கற்றார். பின்னர் பாரிஸ் பல்கலைக்கழகத்தில் இணைந்து இந்திய-ஆரிய மொழிகள், சிலாவிய மொழிகள், கிரேக்க மொழி மற்றும் இலத்தீன் மொழிகளில் ஆய்வுகள் மேற்கொண்டார்.

1922ஆம் ஆண்டில் இந்தியா திரும்பிய சுனிதி குமார் சாட்டஜி, கல்கத்தா பல்கலைக்கழகத்தில் மொழியியல் மற்றும்  மொழி ஒலிப்பியல் துறையில் பேராசிரியாக சேர்ந்தார். 1952ல் பணி ஓய்வு பெற்ற சட்டர்ஜி 1965 வரை  மதிப்புறு பேராசிரியாக பல மொழி ஆய்வு நிறுவனங்களில் பணியாற்றினார்.

கராச்சியில் நடந்த அனைத்திந்திய இந்தி மாநாட்டில் தலைமை தாங்கி உரையாற்றினார். ஆசியா, ஆப்பிரிக்கா, அமெரிக்கா, ஆத்திரேலியா ஆகிய நாடுகளில் நடைபெற்ற மொழியியல் மாநாடுகளில் கலந்து கொண்டார்.

வங்க மொழியின் மூலமும் வளர்ச்சியும் என்னும் இவரது நூல்  சாட்டர்சியின் பெரும் படைப்பாகக் கருதப்படுகிறது.

வங்க மொழியின் ஒலியன்கள் பற்றிய இவருடைய ஆய்வு வங்க மொழியியலுக்கு அட்டைப்படையாக விளங்குகிறது.

பிற பணிகள்

 1952-58 ஆண்டுகளில் மேற்கு வங்க சட்டமேலவைத் தலைவராக இருந்தார்.
 1969 இல் சாகித்ய அகாதமியின் தலைவராக ஆனார்.
 எமெரிடஸ் பேராசிரியர், தேசியப் பேராசிரியர் ஆகிய மதிப்புமிகு பதவிகளில் இருந்தார்.

எழுதிய நூல்களில்  சில 
 வங்க மொழியின் மூலமும் வளர்ச்சியும் 
 வங்க மொழி ஒலியன்கள் படிப்பு 
 இந்தோ ஆரியமும் இந்தியும்
 இராமாயணம்: தோற்றம்,வரலாறு தன்மை

இறப்பு
29 மே 1977 அன்று முதுமை காரணமாக கொல்கத்தாவில் மறைந்தார்.

மேற்கோள்கள்

வெளி இணைப்புகள்

1890 பிறப்புகள்
1977 இறப்புகள்
பத்ம விபூசண் விருது பெற்றவர்கள்
பத்ம பூசண் விருது பெற்றவர்கள்
மேற்கு வங்காள அறிவியலாளர்கள்
இந்திய மொழியியலாளர்கள்
இந்தியக் கல்வியாளர்கள்
மேற்கு வங்காள எழுத்தாளர்கள்
மேற்கு வங்காள நபர்கள்
2024 ஐசிசி பெண்கள் இருபது20 உலகக்கிண்ணம்

2024 ஐசிசி பெண்கள் இருபது20 உலகக்கிண்ணம் (2024 ICC Women's T20 World Cup) மகளிர் இருபது20 உலகக்கிண்ணத்தின் ஒன்பதாவது பதிப்பு ஆகும். இது அக்டோபர் 3 முதல் வங்காளதேசத்தில் நடைபெற இருந்தது. எனினும் அந்நாட்டில் ஏற்பட்ட அரசியல் குழப்பநிலையை அடுத்து, இந்தத் தொடர் ஐக்கிய அரபு அமீரகத்தில் அதே நாட்களில் நடைபெறுமாறு மாற்றப்பட்டது.

பின்னணி 
பெண்கள் இருபது20 உலகக்கிண்ணமானது பன்னாட்டுத் துடுப்பாட்ட அவையினால் இரண்டு ஆண்டுகளுக்கொரு முறை நடாத்தப்படும் பெண்கள் இருபது20 போட்டிகள் கொண்ட துடுப்பாட்டத் தொடர் ஆகும். இதன் முதலாவது தொடர் 2009இல் இங்கிலாந்தில் நடைபெற்றது. கடைசித் தொடர் 2023இல் தென்னாபிரிக்காவில் நடைபெற்றது. அந்தத் தொடரின் இறுதிப் போட்டியில் தென்னாபிரிக்காவைத் தோற்கடித்து ஆத்திரேலியப் பெண்கள் இருபது20 அணி வாகையாளராக உள்ளது.

நடத்துநர் தேர்வு 
2022 டிசம்பரில், இந்தத் தொடர் வங்காளதேசத்தில் நடாத்தப்படும் எனப் பன்னாட்டுத் துடுப்பாட்ட அவை அறிவித்தது. 2024 ஆகத்தில், வங்காளதேசம் நடாத்துநர் உரிமையைக் கொண்டிருக்க, போட்டிகள் ஐக்கிர அரபு இராச்சியத்தில் நடைபெறும் எனப் பன்னாட்டுத் துடுப்பாட்ட அவை அறிவித்தது.

போட்டி வடிவம் 
இந்தத் தொடரில் பங்கேற்கும் 10 அணிகளும் இரு குழுக்களாகப் பிரிக்கப்பட்டுக் குழுநிலைப் போட்டிகள் நடைபெற்ற பின்னர் ஒவ்வொரு குழுவிலும் முதலிரு இடங்களைப் பெறும் அணிகள் அரையிறுதிக்குத் தகுதி பெறும்.

நிகழிடங்கள்

அணிகள்

போட்டிகள்

குழு A

குழு B

வெளியேறு நிலை

முதலாவது அரையிறுதி

இரண்டாவது அரையிறுதி

இறுதிப் போட்டி

மேற்கோள்கள் 

துடுப்பாட்ட உலகக்கிண்ணம்
உதய்பூர் மக்களவைத் தொகுதி

உதய்பூர் மக்களவைத் தொகுதி (Udaipur Lok Sabha constituency) இந்தியாவின் இராசத்தான் மாநிலத்தில் உள்ள 25 மக்களவைத் (நாடாளுமன்ற) தொகுதிகளில் ஒன்றாகும்.

சட்டசபைத் தொகுதிகள் 
தற்போது, உதய்பூர் மக்களவைத் தொகுதியில் எட்டுச் சட்டமன்றத் தொகுதிகள் உள்ளன. இவை:

மக்களவை உறுப்பினர்கள்

தேர்தல் முடிவுகள்

2024

மேலும் பார்க்கவும் 

 உதய்பூர் மாவட்டம்
 மக்களவைத் தொகுதிகளின் பட்டியல்

மேற்கோள்கள் 

உதய்ப்பூர் மாவட்டம்
இராசத்தான் மக்களவைத் தொகுதிகள்
சிறந்த திரைப்பட தொகுப்பாளருக்கான தமிழக அரசின் திரைப்பட விருது

சிறந்த திரைப்பட தொகுப்பாளருக்கான தமிழ்நாடு அரசு திரைப்பட விருது (Tamil Nadu State Film Award for Best Editor) என்பது தமிழ்நாடு அரசால் ஆண்டுதோறும் தமிழ்த் திரைப்படங்களில் பணியாற்றும் கலைஞர்களுக்கு வழங்கப்படும் திரைப்பட விருதுகளில் ஒன்றாகும்.

பட்டியல்

மேற்கோள்கள்

கருவிநூல்

அடிக்குறிப்புகள் 

தமிழ்நாடு அரசின் திரைப்பட விருதுகள்
ரார்செசுடெசு தியூர்கவுபி

{{Taxobox
| color = yellow
| name = ரார்செசுடெசு தியூர்கவுபி
| status = EN
| status_system = IUCN3.1
| status_ref = 
| image             = 
| domain = மெய்க்கருவுயிரி
| regnum = விலங்கு
| divisio = முதுகுநாணி
| classis = நீர்நில வாழ்வன
| ordo = வாலற்றன
| familia = ராகோபோரிடே
| genus = 'ரார்செசுடெசு| genus_authority = 
| species = ரா. தியூர்கவுபி| binomial = ரா. தியூர்கவுபி| binomial_authority = சக்காரியா மற்றும் பலர், 2011
| subdivision_ranks = 
| synonyms =
| synonyms_ref = 
}}

ரார்செசுடெசு தியூர்கவுபி (Raorchestes theuerkaufi) என்பது இந்தியாவில் கேரளாவின் மேற்குத் தொடர்ச்சி மலையில் இடுக்கி மாவட்டம் மூணாருக்கு அருகிலுள்ள கடலார் தேயிலைத் தோட்டங்களில் காணப்படும் ரார்செசுடெசு பேரினத்தைச் சேர்ந்த தவளை சிற்றினமாகும். கேரளாவின் வயநாட்டில் உள்ள குருகுலத் தாவரவியல் சரணாலயத்தின் இயக்குநரும் தாவரவியலாளருமான வொல்ப்காங் தியூர்காப் என்பவரின் நினைவாக இந்தச் சிற்றினத்திற்குப் பெயரிடப்பட்டது.

 வாழிடம் 
இந்தத் தவளை தேயிலை மற்றும் ஏலக்காய் பண்ணைகளுக்கு அருகில் இரண்டாம் நிலை காடுகளில் பாறைகள் மற்றும் இலைக் குப்பைகளில் தங்கியிருப்பதை அவதானிக்கலாம். இந்தத் தவளை சாலைகளை அடுத்துக் காணப்படும் செடிகளில் அமர்ந்திருப்பதையும் மக்கள் பார்த்துள்ளனர். கடல் மட்டத்திலிருந்து 1393 மற்றும் 2000 மீட்டர்களுக்கு இடையில் இவை காணப்படுகின்றன.

தவளையின் வாழிட வரம்பில் பாதுகாக்கப்பட்ட பூங்கா ஆனைமலை புலிகள் காப்பகம் உள்ளது.

 வாழ்க்கை சுழற்சி ரார்செசுடெசு பேரினத்தில் உள்ள மற்ற தவளைகளைப் போலவே, இந்தத் தவளையும் தலைப்பிரட்டை நிலை இல்லாமல் நேரடி வளர்ச்சியின் மூலம் இனப்பெருக்கம் செய்கிறது.

 அச்சுறுத்தல்கள் 
பூச்சிக்கொல்லிகள் மற்றும் காலநிலை மாற்றம் ஆகியவை இந்த தவளைக்கு அச்சுறுத்தலாக உள்ளது.பட்ராசோகைதிரியம் டெண்ட்ரோபேடிசு'' என்ற பூஞ்சை இந்தத் தவளையைப் பாதிக்கின்றது. இந்தப் பூஞ்சை கைட்ரிடியோமைகோசிசு எனும் பூஞ்சை நோயினை ஏற்படுத்துகிறது.

அசல் விளக்கம்

மேலும் பார்க்கவும் 

 கடலாறு புதர் தவளை

மேற்கோள்கள்

வெளி இணைப்புகள் 

 குருகுல தாவரவியல் சரணாலயம்
 

மேற்குத் தொடர்ச்சி மலையின் அக இட விலங்குகள்
தவளைகள்
மெத்தில் அசிட்டோ அசிட்டேட்டு

மெத்தில் அசிட்டோ அசிட்டேட்டு (Methyl acetoacetate) என்பது C5H8O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அசிட்டோ அசிட்டிக் அமிலத்தினுடைய மெத்தில் எசுத்தர் என்று இச்சேர்மம் வகைப்படுத்தப்படுகிறது. இது ஒரு நிறமற்ற திரவமாகும். பல்வேறு வகையான சேர்மங்களின் உற்பத்தியில் ஒரு வேதியியல் இடைநிலையாக பரவலாகப் மெத்தில் அசிட்டோ அசிட்டேட்டு பயன்படுத்தப்படுகிறது. இச்சேர்மத்தின் பல பண்புகள் பொதுவாகக் காணப்படும் எத்தில் அசிட்டோ அசிட்டேட்டு சேர்மத்தின் பண்புகளை ஒத்திருக்கும்.

தயாரிப்பு
இருகீட்டீனுடன் மெத்தனாலைச் சேர்த்து வினை புரியச் செய்து பெரிய அளவில், மெத்தில் அசிட்டோ அசிடேட்டு தொழில்துறையில் உற்பத்தி செய்யப்படுகிறது.

பாதுகாப்பு
மெத்தில் அசிட்டோ அசிட்டேட்டு விலங்குகளுக்கு குறைந்த நச்சுத்தன்மையைக் கொடுக்கும். இது எளிதாக மக்கும் தன்மை கொண்டது என்பதால் சுற்றுச்சூழலுக்கு அபாயமில்லை.

மேற்கோள்கள்

வெளி இணைப்புகள்
International Chemical Safety Card 1024
Inchem properties database

மெத்தில் எசுத்தர்கள்
எசுத்தர் கரைப்பான்கள்
சுவைமணங்கள்
அசிட்டோ அசிட்டேட்டு எசுத்தர்கள்
இனிப்பு மணம் கொண்ட இரசாயனங்கள்
ரார்செசுடெசு ஜெயராமி

ஜெயராம் புதர் தவளை என்று அழைக்கப்படும் ரார்செசுடெசு ஜெயராமி (Raorchestes jayarami)  இந்தியாவில் தமிழ்நாட்டின் மேற்குத் தொடர்ச்சி மலையில் உள்ள வால்பாறையில் காணப்படும் ராகோபோரிடே என்ற துணைக் குடும்பத்தைச் சேர்ந்த ஒரு தவளை சிற்றினமாகும். இது கடல் மட்டத்திலிருந்து 600 முதல் 1800 மீட்டர்களுக்கு இடையில் காணப்படுகிறது.

தோற்றம் 
ரார்செசுடெசு பேரினத்தைச் சேர்ந்த இந்தச் சிற்றினத்தின் உயிரிகள், பச்சை நிறத்திலிருந்து கரும் பச்சை, புள்ளிகள் மற்றும் சில சமயங்களில் மஞ்சள் நிற மாறுபாடுகள் வரையிலான புறத்தோற்றங்களில் காணப்படும். ரார்செசுடெசு பேரினத்தைச் சேர்ந்த தவளைகள், தலைப்பிரட்டை வளர்ச்சி நிலை இல்லாத நேரடி-உருமாற்றத்தினைக் கொண்டுள்ளது.

வாழிடம் 
ஜெயராம் புதர் தவளை மனிதக் குடியிருப்புகளுக்கு இடையே காணப்படும் சிறிய காடு மற்றும் சோலைக்காடுகள் பகுதிகளில் வசிக்கின்றன. இவை தேயிலைத் தோட்டங்களிலும் காணப்படுகின்றன.

அச்சுறுத்தல்கள் 
அறிவியலாளர்கள் இந்தத் தவளை இதன் சிறிய, வாழிடத் துண்டாக்கம் காரணமாக வாழிட வரம்பில் அழிந்து வரும் நிலையில் உள்ளது என வகைப்படுத்துகின்றனர். இதன் வாழிடம் மரம் வெட்டுதல் மற்றும் விவசாயத்துடன் தொடர்புடைய காடழிப்புக்கு உட்பட்டது. மேற்குத் தொடர்ச்சி மலையில் உள்ள தவளைகளின் வாழிடத்தின் பகுதிகளில் ஆண்டுதோறும் புனித யாத்திரை நடைபெறுகிறது. இதில் கலந்துகொள்பவர்கள் புல்வெளிகளில் தீ மூட்டி இந்தத் தவளையைத் தொந்தரவு செய்கின்றனர்.

விஞ்ஞானிகள் காலநிலை மாற்றத்தை இந்த இனத்திற்கு அச்சுறுத்தல் என்றும் குறிப்பிடுகின்றனர். இவை அதிக உயரத்தில் வசிப்பதால், இவற்றின் வரம்பு வெப்பமடையும் பட்சத்தில் வடக்கு நோக்கி நகர முடியாத நிலையில் உள்ளன.

பாரம்பரிய மருத்துவத்தில் குழந்தைகளின் இருமல், பேசமுடியாமை, நடக்க இயலாமை போன்றவற்றுக்கு இந்தத் தவளை எப்போதாவது  பயன்படுத்தப்படுகிறது.

ரார்செசுடெசு பேரினத்தில் உள்ள மற்ற தவளைகளில் பேட்ராசோகைதிரியம் டெண்ட்ரொபேடிடிசு பூஞ்சை பாதிப்பு ஏற்படுத்துவது போன்று இந்தத் தவளையிலும் கைட்ரிடியோமைகோசிசு நோயினை ஏற்படுத்துகிறது.

மேற்கோள்கள்

வெளி இணைப்புகள் 

 

மேற்குத் தொடர்ச்சி மலையின் அக இட விலங்குகள்
தோங்க் சவாய் மாதோபூர் மக்களவைத் தொகுதி

தோங்க் சவாய் மாதோபூர் மக்களவைத் தொகுதி (Tonk–Sawai Madhopur Lok Sabha constituency) என்பது மேற்கு இந்தியாவில் உள்ள இராசத்தான் மாநிலத்தில் உள்ள 25 மக்களவை ( நாடாளுமன்ற) தொகுதிகளில் ஒன்றாகும். 2008ஆம் ஆண்டு நாடாளுமன்றத் தொகுதிகள் வரைமுறை நிர்ணயம் செய்யப்பட்டதன் ஒரு பகுதியாக இந்தத் தொகுதி உருவாக்கப்பட்டது.

சட்டசபைத் தொகுதிகள் 
தற்போது, தோங்க் சவாய் மாதோபூர் மக்களவைத் தொகுதி எட்டுச் சட்டமன்றத் தொகுதிகளைக் கொண்டுள்ளன. இவை:

2008ஆம் ஆண்டு சட்டப் பேரவைத் தொகுதிகளின் எல்லை நிர்ணயத்தை அமல்படுத்தியதன் ஒரு பகுதியாக தியோலி உனியாரா சட்டமன்றத் தொகுதி உருவாக்கப்பட்டது. கங்காபூர் நகரம், பாமன்வாசு, சவாய் மாதோபூர் மற்றும் கந்தர் சட்டமன்றத் தொகுதிகள் முன்பு சவாய் மாதோபூர் தொகுதியிலிருந்தன. மல்புரா, நிவாய் மற்றும் தோங்க் சட்டமன்றப் பகுதிகள் முன்பு தோங்க் தொகுதியிலிருந்தன.

பாராளுமன்ற உறுப்பினர்கள்

தேர்தல் முடிவுகள்

2024 இந்தியப் பொதுத் தேர்தல்

மேலும் பார்க்கவும் 

 டோங்க் மாவட்டம்
 சவாய் மாதோபூர் மாவட்டம்
 மக்களவைத் தொகுதிகளின் பட்டியல்

மேற்கோள்கள் 

இராசத்தான் மக்களவைத் தொகுதிகள்
காவியா பக்கிரிசாமி

காவியா பக்கிரிசாமி (Kaviya Pakkirisamy:பிறப்பு 23 டிசம்பர் 2002) தமிழ்நாட்டைச் சேர்ந்த ஒரு இந்திய தொழில்முறை கால்பந்து வீரர் ஆவார். இவர் இந்திய மகளிர் லீக் மற்றும் இந்திய மகளிர் தேசிய கால்பந்து அணி ஆகிய போட்டிகளில் சேது அணிக்காக நடுக்கள வீரராக விளையாடுகிறார். இவர் கிக்ஸ்டார்ட் கல்பந்து அணிக்காகவும் விளையாடியுள்ளார்.

தொழில் வாழ்க்கை 
2022 ஆம் ஆண்டில், கவியா கிக்ஸ்டார்ட் அணிக்காக விளையாடினார். கர்நாடக மகளிர் லீக் போட்டிகளில் 22 கோல்களை அடித்து அதிக கோல்களை அடித்தாவரானார். இவர் கிக்ஸ்டார்ட் அணிக்காக இந்திய மகளிர் லீக்கில் விளையாடினார்.  2023 இல், இவர் இந்திய மகளிர் லீக்கில் கிக்ஸ்டார்ட் எஃப்சி அணிக்காக விளையாடினார். காவியா தனது பன்னாடு மகளிர் கால்பந்து போட்டியில் தனது முதல் ஹாட்ரிக்கை அடித்தார். மேலும் சர்ச்சில் பிரதர்ஸ் அணிக்கு எதிரான வழக்கமான போட்டியில் ஆட்ட நாயகி விருதைப் பெற்றார். இவர் 2022-23 மூத்தோர் மகளிர் தேசிய கால்பந்து போட்டியில் தமிழ்நாட்டைப் பிரதிநிதித்துவப்படுத்தினார்.

மேற்கோள்கள்

வெளி இணைப்புகள் 
 Kaviya Pakkirisamy at All India Football Federation
தமிழ்நாட்டு விளையாட்டு வீராங்கனைகள்
தமிழக காற்பந்தாட்ட வீரர்கள்
வாழும் நபர்கள்
2002 பிறப்புகள்
பிந்தாங்கூர்

பிந்தாங்கூர் (மலாய்; Bandar Bintangor; ஆங்கிலம்: Bintangor Town, சீனம்: 民丹莪), மலேசியா, சரவாக், சரிக்கே பிரிவு, மெராடோங் மாவட்டத்தின் தலைநகரம் ஆகும். இந்த நகரம் ராஜாங் ஆற்றங்கரையில் அமைந்துள்ளது. 

1970 - 1990-களில், சரிக்கே நகரம், சிபு நகரம்; ஆகிய இரு நகரங்களையும் இணைக்கும் விரைவு படகுச் சேவையின் மையமாக பிந்தாங்கூர் நகரம் விளங்கியது.

1900-களின் பிற்பகுதியில், அந்த இரு நகரங்களுக்கும் இடையிலான சாலை இணைப்புகள் மிக முக்கியமான போக்குவரத்து முறையாக மாறின. அதன் விளைவாக பிந்தாங்கூர் நகரத்தின் நீர்வழிப் பாதையும் மூடப்பட்டது. பிந்தாங்கூர் நகரத்திற்கு மிக அருகிலுள்ள நகரம் சிபு நகரம் ஆகும். இது போர்னியோ நெடுஞ்சாலை (Pan-Borneo Highway) வழியாக 45 நிமிடப் பயண நேரத்தில் உள்ளது.

வரலாறு

முன்பு இந்த நகரம் பினாத்தாங் நகரம் என்று அழைக்கப்பட்டது. கி.பி 150-இல் எழுதப்பட்ட தொலெமி எனும் புவியியலாளர் எழுதிய நூலில், போர்னியோவின் வடமேற்கு முனையில் உள்ள ஓர் இடம் தெரியோட்ஸ் என விவரிக்கப்பட்டு உள்ளது. அது கிரேக்க மொழியில் விலங்கு என்று பொருள்படும். இது சமசுகிருதச் சொல்லான "திரியாக்ஜா" எனும் சொல்லுடன் தொடர்புடையது.

தற்போது ராஜாங் ஆற்றின் முகப்பில் உள்ள ஒரு நகரத்திற்கும் பினாத்தாங் எனும் பெயர் உள்ளது.  மலாய் மொழியில் பினாத்தாங் என்றால் விலங்கு என்று பொருள்படும். அந்தச் சொல் தரம் தாழ்ந்த சொல்லாகக் கருதப் பட்டதால் அதை மாற்றுவதற்கு பொதுமக்கள் முயற்சி செய்தார்கள்.

பினாத்தாங்

பினாத்தாங் எனும் சொல் பிந்தாங் என்று மாற்றப்பட்டது. மலாய் மொழியில் பிந்தாங் என்றால் விண்மீன் என்று பொருள்படும். சில ஆண்டுகளுக்குப் பிறகு, உள்ளூர் அதிகாரிகள் இடப் பெயரை அவ்வளவு எளிதில் மாற்றக்கூடாது என்று முடிவு செய்தனர்; அவர்கள் பெயரை மீண்டும் பினாத்தாங் என்று மாற்றினர்.

1984-இல், மாவட்ட மன்ற உறுப்பினர்களுடனான கலந்துரையாடலுக்குப் பிறகு, சரவாக் முதல்வர் அப்துல் தாயிப் மகமூத் அவர்கள், பினாத்தாங் மாவட்டத்தை மெராடோங் மாவட்டமாகவும்; நகரத்தின் பெயரை பிந்தாங்கூர் எனவும் மாற்ற முடிவு செய்தார்.

மெராடோங் என்ற பெயர் அதே பெயரில் அங்குள்ள ஓர் ஆற்றில் இருந்து பெறப்பட்டது. அந்த ஆறு பெரிய ராஜாங் ஆற்றில் கலப்பதற்கு முன் பிந்தாங்கூர் நகரத்தின் வழியாகச் செல்கிறது. பிந்தாங்கூர் என்ற பெயர் அங்குள்ள மலைகளில் காணப்படும் ஒரு மரத்தின் பெயரிலிருந்து பெறப்பட்டது.  பிந்தாங்கூர் மரத்திலிருந்து (Calophyllum lanigerum) பிரித்தெடுக்கப்பட்ட 'கலனோலைடு ஏ' (Calanolide A) எனும் திரவம், எச்ஐவி தொற்றுக்குச் சிகிச்சை அளிப்பதற்கான மூலிகை மருந்தாகப் பயன்படுத்தப்படுகிறது.

மெராடோங் மாவட்டம்

மெராடோங் மாவட்டம் (Meradong District) என்பது மலேசியா, சரவாக் மாநிலத்தில்; சரிக்கே பிரிவில் உள்ள ஒரு மாவட்டமாகும். மெரடோங் மாவட்டம் 719 சதுர கிமீ பரப்பளவைக் கொண்டுள்ளது. இந்த மாவட்டம் சரவாக் மாநிலத்தின் மிகச்சிறிய மாவட்டமாக அறியப்படுகிறது. இது சரிக்கே மாவட்டத்திற்கு அருகில் அமைந்துள்ளது.

சனவரி 24, 1984 அன்று, இந்த மாவட்டத்தின் பெயர் மெராடோங் மாவட்டம் என மாற்றப்பட்டது. 13 பிப்ரவரி 1984 தேதியிட்ட சரவாக் அரசாங்க அரசிதழ் பகுதி II, தொகுதி:XXXIX, எண்.4 (Sarawak Government Gazette Part II, Vol:XXXIX, No.4) வழியாக மாவட்டத்தின் பெயர் மாற்றம் அரசிதழில் வெளியிடப்பட்டது.

காலநிலை
பிந்தாங்கூர் ஒரு வெப்பமண்டல மழைக்காடுகளின் காலநிலையைக் காலநிலையைக் கொண்டுள்ளது. ஆண்டு முழுவதும் கனமழை முதல் மிக அதிக மழைப்பொழிவைக் காண்கிறது.

காட்சியகம்

மேற்கோள்கள்

வெளி இணைப்புகள்
 

சரவாக் நகரங்கள்